Η Ουντινέζε είναι η ιταλική ομάδα (για την οποία γίνεται λόγος από το πρωί) που κατέθεσε πρόταση στην ΑΕΚ για τον Βασίλη Μπάρκα, όπως ανέφερε ο Κώστας Κετσετζόγλου στον ΣΠΟΡ FM 94,6.

Από την Ουντινέζε «έσκασε» η πρόταση στα γραφεία της ΠΑΕ ΑΕΚ για τον Βασίλη Μπάρκα.



Από το πρωί της Παρασκευής διέρρευσε η πληροφορία ότι η Ένωση δέχτηκε άκρως δελεαστική προσφορά (5-6 εκατομμυρίων ευρώ για τον 24χρονο τερματοφύλακα) από ιταλικό σύλλογο , αλλά απάντησε αρνητικά. Με τον Δημήτρη Μελισσανίδη να τονίζει στο περιβάλλον του: «Από 10 εκατομμύρια ευρώ και πάνω αρχίζω να το συζητάω».



Όπως ανέφερε ο Κώστας Κετσετζόγλου στον ΣΠΟΡ FM 94.6, η πρόταση που έγινε είναι από την Ουντινέζε, η οποία έχει στο ρόστερ της έναν άλλο Έλληνα τερματοφύλακα, τον Ορέστη Καρνέζη, που την περασμένη σεζόν αγωνίστηκε δανεικός στη Γουότφορντ.



